পুলিশ সুপার সৈয়দ নুরুল ইসলামের বিদায় বেলায় সামাজিক যোগাযোগ মাধ্যম ফেসবুকেও ঝড় ওঠে। বিদায় উপলক্ষে সর্বস্তরের মানুষ তাঁর নানা কাজের প্রশংসা করে। ফেসবুকে নিজের ওয়ালে তারা লিখিছেন মানুষের সেবা করেই এই খ্যাতি অর্জন করেছেন। অবিরাম শ্রদ্ধা, ভালোবাসা এবং শুভকামনা রইল এই মহান মানুষটির জন্য। আমরা চাইলেই এই সমাজ তথা দেশকে বদলে দিতে পারি। আমরা চাইলেই একটা পরিবর্তন আনতে পারি। যে পরিবর্তনের শুরুটা করে দিয়ে গেছেন সৈয়দ নুরুল ইসলাম। লিখেছেন অনেক পুলিশ কর্মকর্তাও। তারা লিখেছেন, আমাদের স্যার পুলিশের পেশাগত মানোন্নয়নে সার্বিক কাজ করেছেন। ময়মনসিংহে সফলভাবে দায়িত্ব পালন করেছেন। ময়মনসিংহের মাটি ও মানুষের সঙ্গে মিশে গিয়েছিলেন তিনি। সাংবাদিক সমাজসহ সব শ্রেণি-পেশার মানুষের সঙ্গে তাঁর ছিল সখ্যতা। পুলিশ সুপার সৈয়দ নুরুল ইসলাম বলেন, ময়মনসিংহের মানুষ সাদা মনের । যতদিন বেঁছে থাকব ময়মনসিংহবাসীকে আমি ভুলতে পারবো না ।